b'\n_START_ARTICLE_\nMaistrov park, Ljubljana\n_START_PARAGRAPH_\nMaistrov park, prej Kolodvorski park le\xc5\xbei nasproti glavne \xc5\xbeelezni\xc5\xa1ke in avtobusne postaje v Ljubljani ob cesti Trg osvobodilne fronte. Podrobneje: park zaokro\xc5\xbea zelene in urbane povr\xc5\xa1ine, ki mejijo na severni strani z ulico Trg osvobodilne fronte, na zahodni strani sega do stavbe Trga osvobodilne fronte 12, na ju\xc5\xbeni strani do izteka Kolodvorske ulice in od stavb Kolodvorske ulice 18 do 20, na vzhodni strani pa meji do dvori\xc5\xa1\xc4\x8da stavbe Resljeva cesta 33 in se severovzhodno zaklju\xc4\x8di pred Trgom osvobodilne fronte._NEWLINE_To je pravokotna povr\xc5\xa1ina zasajena s travo in gredami sezonskega cvetja, drevje in grmovnice so redke. Skozi obmo\xc4\x8dje te\xc4\x8deta dve pe\xc5\xa1\xc4\x8deni pe\xc5\xa1poti. Robna obmo\xc4\x8dja proti zgradbam so neoblikovana, pogled se\xc5\xbee na dvori\xc5\xa1\xc4\x8da in neugledne fasade. Deli okoli\xc5\xa1kih bistrojev segajo v zelene povr\xc5\xa1ine._NEWLINE_V preteklosti je bil tudi ta park lep\xc5\xa1e urejen in je predstavljal prijeten prostor za \xc4\x8dakanje na potovanje. Na primernej\xc5\xa1o ureditev \xc4\x8daka na \xc4\x8das, ko bo preurejeno celotno obmo\xc4\x8dje cest in postaj v skladu z urbanisti\xc4\x8dno zasnovo._NEWLINE_Leta 1999 so na severnem vogalu parka, na koncu Kolodvorske ulice, postavili spomenik Rudolfu Maistru. Ve\xc4\x8d kot tri metre in pol visok konjenik je delo Jakova Brdarja in rahlo diagonalno stoji na dvignjeni plo\xc5\xa1\xc4\x8dadi.'